Verdagtes geskiet ná hulle speelgoedgewere op polisie rig | Maroela Media
Lt. Kay Makhubele, polisiewoordvoerder, het gesê die beamptes het Saterdag omstreeks 19:00 'n klopjag op die huis uitgevoer nadat hulle 'n wenk ontvang het dat 11 mans glo onwettig vir gouddeeltjies myn.
"Twee van die verdagtes het glo gewere op die polisiebeamptes gerig en die polisie het op hulle geskiet en hulle gewond. Dit is eers later vasgestel dat die verdagtes se vuurwapens speelgoedgewere was," het Makhubele gesê.
Die twee gewonde verdagtes is na 'n nabygeleë hospitaal geneem en is daar onder polisiebewaking.
Nege verdagtes is in hegtenis geneem en word by die Daveyton-polisiestasie aangehou.
Die verdagtes, tussen 30 en 52 jaar oud, moet binnekort in die Springs-landdroshof verskyn op aanklagte van onwettige mynboubedrywighede en die besit van mynboutoerusting.
Steel hulle? Ek glo nie.
Is dit ordentlik vir plasing?
In my geval moet daar eers op my geskiet word vóór ek durf skiet en dan ook EERS na 'n waarskuwingskoot.